REFERAT STYREMØTE HØGEVARDE VEL

Dato: 28.10.2016

Tid: 18.00 – 19.30

Sted: Høgevarde – hytta til Ove Vigdal

Tilstede: Siri Waade, Ragnhild Skjævestad, Erik Simon Fougner, Ove Vigdal, Per Ivar Lehne

Kopi: Rune Østerhaug, Knut Irion

**Selvkost**

Selvkostkomiteen hadde møte med Høgevarde AS (HV) 20.10. Den viktigste beslutningen som ble tatt her, var at Erik Gulsvik snarest skal oversende utkast til styret i Høgevarde vel vedrørende beskrivelse av tjenestene som inngår i de beløp HV fakturerer oss hytteeiere.

Tjenestebeskrivelse fra Erik Gulsvik var mottatt til styremøtet. Etter diskusjoner ble det besluttet at vi trenger ytterligere informasjon om hva som er inkludert i vann- og avløpskostnader. Vi ønsker også en nærmere gjennomgang av fordelingsnøkkelen som er lagt til grunn for brøyting og vedlikehold av veier. Styret vil i samarbeid med HV forsøke å forbedre tjenestebeskrivelsen som er forelagt oss. Målsettingen er at den blir så lettfattelig som mulig, og at vi hytteeiere kan få et god oversikt av tjenestene som leveres.

**Økonomi**

Pr. 26.10. var status følgende:

* Innestående på driftskonto kr. 81.800,-
* Innestående på sparekonto kr. 192.000,-

301 medlemmer har betalt årskontingent, mens det fortsatt er 70 som ikke har betalt. Det er mye jobb med å følge opp medlemmer som ikke betaler, så vi bør finne fram til et bedre system/program. Nye purringer sendes nå ut til de som ikke har betalt.

**Løype/sti**

Vi har arrangert 3 dugnadsdager i høst, hhv. 10. september og 3. og 4. oktober. Det har vært varierende frammøte, men på stiene mellom fisketjernet på Sauvall, varmestua og fram mot HV2/HV3, har vi i alt lagd 9 broer og 5 klopper. For neste års dugnad vil vi bestemme faste dager i god tid.

**Diverse**

* Frank Sandberg kan ikke være julenisse i år, så Erik påtar seg denne rollen. Ove lager invitasjon og foretar innkjøp av julegaver.
* Det kom forslag om å lage en kalender som viser alle aktiviteter på fjellet – bra!
* Erik innkaller til neste styremøte 1. uka i desember.

Røyse, 31.10.2016/Per Ivar Lehne.